open-index/open-wikipedia-markdown huggingface dataset:
วิโนนา ไรเดอร์

**วิโนนา ลอรา โฮโรวิตซ์** () หรือที่รู้จักในชื่อ **วิโนนา ไรเดอร์** เกิดเมื่อวันที่ 29 ตุลาคม ค.ศ. 1971 เป็นนักแสดงชาวอเมริกัน ที่เมืองวิโนนา รัฐมินนิโซต้า ซึ่งเป็นที่มาของชื่อของเธอ วิโนนาเปลี่ยนมาใช้นามสกุล ไรเดอร์ ในภายหลัง ซึ่งได้มาจากชื่ออัลบั้มเพลงของพ่อของเธอ ที่ชื่อว่า Mitch Ryder and the Detroit Wheels 

ในช่วงชีวิตวัยเด็ก วิโนนาถูกเลี้ยงดูในแบบชุมชน ต่อมาเธอได้เข้าเรียนที่ American Conservatory Theatre ในซานฟรานซิสโก 
ในปี 1986 เธอได้เข้าทดสอบหน้ากล้องเพื่อรับบทลูกสาวของ จอห์น วอยท์ ในเรื่อง Desert Bloom แต่ก็พลาดโอกาสไป ต่อมา  เมื่อเธอเข้าสังกัดเอเยนซี่ และทำให้เธอได้รับบทในเรื่อง Lucas วิโนนาเป็นที่รู้จักในหนังเรื่อง Beetlejuice ของ ทิม เบอร์ตัน และต่อมาได้เล่นในหนังฮอลลีวูดอีกหลายเรื่อง เช่น Heathers (เรื่องโปรดของเธอ), Mermaids, Great Balls of Fire ตลอดจนหนังของเบอร์ตันอีกเรื่องหนึ่ง คือ Edward Scissorhands ด้วย

วิโนนาหันได้เล่นในหนังอินดี้ Night on Earth ของ จิม จาร์มัสช์  แล้วตามด้วย Bram Stoker’s Dracula ของ ฟรานซิส ฟอร์ด คอปโปล่า จากนั้น เธอได้รับบทมากมายหลายหลาก อย่างบทสาวเจเนอเรชั่นเอ็กซ์ ที่พยายามค้นหาตัวตนในโลกของความเป็นจริง ในเรื่อง Reality Bites และบทภรรยาของ แดเนียล เดย์-ลูอิส ใน The Age of Innocence ซึ่งเรื่องนี้ทำให้เธอได้รับการเสนอชื่อเข้าชิงรางวัลออสการ์ด้วย และต่อมากับ Little Women ที่เธอได้รับการเสนอชื่อเข้าชิงรางวัลออสการ์อีกครั้ง แต่ครั้งนี้ในฐานะผู้แสดงนำ แต่ในระยะหลัง ๆ จะไม่ได้รับเสียงยกย่องมากมายอย่างงานก่อน ๆ อย่างไรก็ตามเธอก็แสดงในหนังทำเงินอยู่บ้าง เช่นใน Alien: Resurrection, Autumn in New York และ Lost Souls

ในช่วงปีหลัง ๆ ของเธอ เรื่อง Girl, Interrupted จัดได้ว่าเป็นงานที่เธอได้รับการยกย่องสูงสุด สำหรับเรื่องส่วนตัว เธอมีข่าวสัมพันธ์รักกับดาราหนุ่มหลายคนเช่น แมตต์ เดมอน, จอห์นนี่ เดปป์ และเดวิด ดูคอฟนี่

## อ้างอิง
* Goodall, Nigel (1998). Winona Ryder: The Biography. London: Blake Pub. ISBN 1857822145.

หมวดหมู่:นักแสดงอเมริกัน
หมวดหมู่:ชาวอเมริกันเชื้อสายรัสเซีย
หมวดหมู่:ชาวอเมริกันเชื้อสายยิว
หมวดหมู่:บุคคลจากรัฐมินนิโซตา
หมวดหมู่:นักแสดงละครโทรทัศน์หญิงชาวอเมริกัน
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:นักแสดงเด็กหญิงชาวอเมริกัน
หมวดหมู่:นักแสดงภาพยนตร์หญิงชาวอเมริกัน
หมวดหมู่:นักแสดงหญิงจากมินนิโซตา
วีลียาม กาลัส

**วีลียาม กาลัส** () เกิดเมื่อวันที่ 17 สิงหาคม ค.ศ. 1977 เป็นอดีตนักฟุตบอลชาวฝรั่งเศส เล่นในตำแหน่ง กองหลัง และ บางครั้งยังเล่น วิงแบ็ก ได้เขาเริ่มต้นอาชีพนักฟุตบอลในประเทศฝรั่งเศส และย้ายมาเล่นในอังกฤษ เชลซี , อาร์เซนอล และ ทอตนัมฮอตสเปอร์ ตามลำดับและเขาก็ได้ยุติการค้าแข้งกับเพิร์ธกลอรี ในเอลีก ออสเตรเลีย

## แหล่งข้อมูลอื่น
*Official web site
*Profle page on Tottenham Hotspur website
*William Gallas profile  at the French Football Federation official web site 
*
*
*Premier League profile of William Gallas 

 

หมวดหมู่:นักฟุตบอลชาวฝรั่งเศส
หมวดหมู่:นักฟุตบอลทีมชาติฝรั่งเศส
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลีกเอิง
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:บุคคลจากจังหวัดโอดแซน
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
มาริโอ (นักร้อง)

**มาริโอ** มีชื่อจริงว่า Mario Dewar Barrett เกิดเมื่อวันที่ 27 สิงหาคม ค.ศ. 1986 เป็นนักร้องแนวอาร์แอนด์บี และป็อป ชาวอเมริกัน

มาริโอมีอัลบั้มแรก ชื่อชุด *Mario* ตั้งแต่เขามีอายุเพียงแค่ 15 ปี ในปี 2002 อัลบั้มขายได้ 700,000 ชุดในอเมริกา มีเพลงดังติดอันดับ 4 บนชาร์ทซิงเกิลของบิลบอร์ด คือ ‘Just A Friend’  อัลบั้มชุดที่ 2 ของเขาชุด *Turning Point*  ออกปี 2005 กับยอดขาย 2 ล้านชุด และมีเพลง ‘Let Me Love You’ เป็นเพลงฮิตอันดับ 1 ในอเมริกานานถึง 9 สัปดาห์ และมียอดดาวน์โหลดริงโทนมากถึง 1.6 ล้านดาวน์โหลด และเพลงนี้ยังได้รับรางวัล Top R&B/Hip Hop single จาก Billboard R&B/Hip-Hop Award และ Hot R&B/Hip-Hop Single of the Year จาก และได้เสนอชื่อเข้าชิงรางวัลต่างๆ มากมายไม่ว่าจะเป็น รางวัล Grammys, BET Awards, Vibe Awards, MOBO Awards และ Soul Train Music Awards อีกด้วย

อัลบั้มชุดที่ 3 *Go* มีซิงเกิลแรกคือเพลง ‘How Do I Breathe’ 

## ผลงานอัลบั้ม
* *[[Mario (album)|Mario]]* (2002)
* *[[Turning Point (album)|Turning Point]]* (2004)
* *[[Go! (Mario album)|Go!]]* (2007)
* *[[D.N.A. (album)|D.N.A.]]* (2009)

## อ้างอิง

หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:นักร้องเด็กชาวอเมริกัน
หมวดหมู่:บุคคลจากบอลทิมอร์
ตำบลปึกเตียน

**ปึกเตียน** เป็นตำบลหนึ่งที่ตั้งอยู่ในอำเภอท่ายาง จังหวัดเพชรบุรี องค์การบริหารส่วนตำบลปึกเตียนได้รับการจัดตั้งขึ้นเมื่อ 23 กุมภาพันธ์ พ.ศ. 2540 โดยรับผิดชอบพื้นที่ทั้งหมดของตำบลปึกเตียน เนื้อที่ 11,439 ไร่ (18.302 ตารางกิโลเมตร)

## อาณาเขต
* ทิศเหนือ ติดต่อกับ ตำบลหนองขาน อำเภอเมืองเพชรบุรี จังหวัดเพชรบุรี
* ทิศใต้ ติดต่อกับ ตำบลหนองศาลา อำเภอชะอำ จังหวัดเพชรบุรี
* ทิศตะวันออก ติดต่อกับ ชายฝั่งทะเลอ่าวไทย
* ทิศตะวันตก ติดต่อกับ ตำบลหนองจอก อำเภอท่ายาง จังหวัดเพชรบุรี

## หมู่บ้าน
ตำบลปึกเตียน ประกอบด้วย 4 หมู่บ้าน
* หมู่ที่ 1 บ้านหนองทราย
* หมู่ที่ 2 บ้านเมืองใหม่พัฒนา
* หมู่ที่ 3 บ้านปึกเตียน 
* หมู่ที่ 4 บ้านหนองหมู 

## ชายฝั่งทะเลสมเด็จพระนเรศมหาราช
ชายฝั่งทะเลสมเด็จพระนเรศมหาราช เป็นชายฝั่งทะเลในพื้นที่แหลมผักเบี้ย ทรงพระกรุณาโปรดเกล้าฯ พระราชทานพระบรมราชานุญาตให้เรียกชื่อชายฝั่งทะเลของจังหวัดเพชรบุรี-จังหวัดประจวบคีรีขันธ์ ซึ่งมีความยาว 200 กิโลเมตร มีความยาวคอดไปถึงอำเภอบางสะพาน จังหวัดประจวบคีรีขันธ์ เพื่อแสดงถึงวีรกรรม พระปรีชาสามารถของสมเด็จพระนเรศวรมหาราชและเพื่อประกาศพระเกียรติคุณของพระมหากษัตริย์ไทย ให้ปรากฏพระนามบนแผนที่

## อ้างอิง

## แหล่งข้อมูลอื่น
* ไทยตำบล (ข้อมูลตำบลปึกเตียน เพชรบุรี) 
* ฐานข้อมูลจ.เพชรบุรีและ จ.ประจวบคีรีขันธ์

ปึกเตียน
ปึกเตียน
ปึกเตียน
ปูเจ้าฟ้า

**ปูเจ้าฟ้า**, **ปูสิรินธร** หรือ **ปูน้ำตก** () เป็นปูน้ำตกพบที่วนอุทยานน้ำตกหงาว อำเภอเมืองระนอง จังหวัดระนอง เมื่อวันที่ 6 ธันวาคม พ.ศ. 2529 เป็นปูที่มีสีสันสวยงาม กระดองและก้ามทั้งสองข้างเป็นสีขาว ขาเดินทั้งสี่คู่และเบ้าตาและบริเวณปากเป็นสีม่วงดำ มีลักษณะปล้องท้องและอวัยวะเพศผู้คู่ที่ 1 ต่างจากปูชนิดอื่น

เมื่อโตเต็มที่ความกว้างของกระดอกประมาณ 9–25 มิลลิเมตร พบอยู่จำกัดบริเวณน้ำตกแถบภาคตะวันตกของไทย เช่น น้ำตกห้วยยาง อำเภอทับสะแก จังหวัดประจวบคีรีขันธ์ น้ำตกที่เขาพะเนินทุ่ง อำเภอแก่งกระจาน จังหวัดเพชรบุรี เป็นต้น

ได้รับพระราชทานพระราชานุญาตอัญเชิญพระนามาภิไธยของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็นชื่อวิทยาศาสตร์ของปูชนิดนี้ เพื่อเฉลิมพระเกียรติในวโรกาสเสด็จพระราชดำเนินมาทรงเปิดพิพิธภัณฑสถานธรรมชาติวิทยาแห่งจุฬาลงกรณ์มหาวิทยาลัย เมื่อวันที่ 24 กุมภาพันธ์ พ.ศ. 2531

ปัจจุบัน ปูเจ้าฟ้าเป็นสัตว์ป่าคุ้มครองในพระราชบัญญัติสงวนและคุ้มครองสัตว์ป่าแห่งประเทศไทย พุทธศักราช 2535

## อ้างอิง

เจ้าฟ้า
หมวดหมู่:สิ่งมีชีวิตที่พบในประเทศไทย
หมวดหมู่:สิ่งมีชีวิตที่ตั้งชื่อตามพระนามของพระบรมวงศานุวงศ์ไทย
หมวดหมู่:สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

หมวดหมู่:สัตว์ป่าคุ้มครอง
หมวดหมู่:สิ่งมีชีวิตเฉพาะถิ่น

หมวดหมู่:สัตว์น้ำประจำจังหวัดของไทย
หมวดหมู่:อำเภอเมืองระนอง
หมวดหมู่:อำเภอทับสะแก
หมวดหมู่:อำเภอแก่งกระจาน
พญากระรอกเหลือง

**พญากระรอกเหลือง** (; ) สัตว์เลี้ยงลูกด้วยนมชนิดหนึ่ง เป็นกระรอกที่มีขนาดใหญ่ที่สุดรองมาจากพญากระรอกดำ (*R. bicolor*) ที่พบในประเทศไทย มีรูปร่างหน้าตาคล้ายพญากระรอกดำ แต่มีขนสีเหลืองครีมอ่อน ๆ ท้องสีขาว ขนหางสีเข้มกว่าลำตัว แก้มทั้งสองข้างมีสีเทาอ่อน หูและเท้าทั้ง 4 ข้าง มีสีดำ และมีขนาดเล็กกว่า โดยโตเต็มที่มีความยาวประมาณ 31-36 เซนติเมตร หางยาว 37.5-41.5 เซนติเมตร น้ำหนักเมื่อโตเต็มที่ประมาณ 0.5-1.4 กิโลกรัม มีทั้งหมด 9 ชนิดย่อย

พบได้ในป่าดิบในภาคใต้ของไทยตั้งแต่จังหวัดประจวบคีรีขันธ์ลงไป จนถึงมาเลเซีย, เกาะสุมาตรา, เกาะบอร์เนียว อาศัยและหากินบนยอดไม้สูง ไม่ค่อยลงพื้นดิน มีพฤติกรรมความเป็นอยู่และนิเวศวิทยาคล้ายพญากระรอกดำ 

## ดูเพิ่ม
* พญากระรอกดำ

## อ้างอิง

## แหล่งข้อมูลอื่น

หมวดหมู่:สกุลพญากระรอก
หมวดหมู่:สัตว์ที่พบบนเกาะบอร์เนียว
หมวดหมู่:สัตว์ที่พบในประเทศไทย
แช็สกีกรุมโลฟ

**แช็สกีกรุมโลฟ** () เป็นเมืองขนาดเล็กในแคว้นเซาท์โบฮีเมียของประเทศเช็กเกีย มีชื่อเสียงจากสถาปัตยกรรมและศิลปะของเขตเมืองเก่าและปราสาทกรุมโลฟ ซึ่งเขตเมืองเก่านี้ได้รับการขึ้นทะเบียนจากยูเนสโกให้เป็นแหล่งมรดกโลก

ชื่อเมืองแช็สกีกรุมโลฟ ("กรุมโลฟโบฮีเมีย") นี้ตั้งขึ้นเพื่อแยกความแตกต่างจากเมืองโมรัฟสกีกรุมโลฟ (, "กรุมโลฟมอเรเวีย") ซึ่งอยู่ทางตะวันออกเฉียงใต้ของประเทศ

## สถานที่สำคัญ
ปราสาทกรุมโลฟเป็นปราสาทที่มีขนาดใหญ่เป็นอันดับสองในเช็กเกีย โดยเป็นรองจากปราสาทฮรัดชานี () ที่กรุงปราก ซึ่งปราสาทจัดว่ามีขนาดใหญ่มากเมื่อเทียบกับตัวเมืองที่มีพื้นที่น้อย

โบสถ์เซนต์วิตัสเป็นโบสถ์แบบกอทิกที่สร้างขึ้นตั้งแต่คริสต์ศตวรรษที่ 15 ภายในประดับด้วยภาพปูนเปียกที่วาดขึ้นในช่วงเวลาเดียวกับที่สร้างโบสถ์

แช็สกีกรุมโลฟตั้งอยู่ใกล้กับอุทยานแห่งชาติชูมาวา () ซึ่งเป็นอุทยานแห่งชาติที่ใหญ่ที่สุดในเช็กเกีย มีทิวเขาชุมมาว่าทอดตัวตามแนวเขตแดนที่ติดกับออสเตรียและเยอรมนี

## วัฒนธรรม
แช็สกีกรุมโลฟเป็นศูนย์กลางทางวัฒนธรรมที่สำคัญ โดยเป็นสถานที่จัดเทศกาลและงานรื่นเริงต่าง ๆ มากมายในแต่ละปี ที่รู้จักกันมากที่สุดคือ เทศกาลกุหลาบห้ากลีบ (Five-petalled Rose Festival) ซึ่งจะเฉลิมฉลองในวันสุดสัปดาห์ในเดือนมิถุนายน ในเขตใจกลางเมืองจะปิดการจราจรและประดับตกแต่งเหมือนเมืองในยุคกลาง พร้อมทั้งช่างฝีมือ ศิลปิน นักดนตรี และชาวเมืองที่แต่งกายด้วยเสื้อผ้าแบบยุคกลาง ในเทศกาลมีกิจกรรมมากมาย เช่น การประลองบนหลังม้า ฟันดาบ เต้นรำพื้นเมือง และแสดงละคร กิจกรรมเหล่านี้จัดขึ้นที่ปราสาท สวนสาธารณะ ริมฝั่งแม่น้ำ และสถานที่อื่น ๆ นอกจากนี้ยังมีการแสดงดอกไม้ไฟที่จัดขึ้นเหนือปราสาท

## อ้างอิง

หมวดหมู่:เมืองในประเทศเช็กเกีย
หมวดหมู่:เมืองโบราณในประเทศเช็กเกีย
หมวดหมู่:แคว้นเซาท์โบฮีเมีย
หมวดหมู่:แหล่งมรดกโลกในประเทศเช็กเกีย
หมวดหมู่:แหล่งมรดกโลกทางวัฒนธรรม
หม่อมราชวงศ์อคิน รพีพัฒน์

รองศาสตราจารย์ ร้อยตำรวจเอก **หม่อมราชวงศ์อคิน รพีพัฒน์**  (22 มกราคม พ.ศ. 2476 – 16 พฤศจิกายน พ.ศ. 2561) เป็นโอรสคนโตของหม่อมเจ้าเพลิงนภดล รพีพัฒน์ กับหม่อมเจ้าทรงอัปษร รพีพัฒน์

## ประวัติ
รองศาสตราจารย์ ร้อยตำรวจเอก หม่อมราชวงศ์อคิน รพีพัฒน์ เป็นโอรสคนโตในหม่อมเจ้าเพลิงนภดล รพีพัฒน์ กับหม่อมเจ้าทรงอัปษร รพีพัฒน์ (ราชสกุลเดิม กิติยากร) เกิดเมื่อวันที่ 22 มกราคม พ.ศ. 2475 (ปัจจุบันคือ พ.ศ. 2476) สำเร็จชั้นมัธยมศึกษาปีที่ 6 จากโรงเรียนอำนวยศิลป์, ระดับปริญญาตรีและปริญญาโท สาขาวิชานิติศาสตร์ มหาวิทยาลัยออกซฟอร์ด สหราชอาณาจักร, ระดับปริญญาโทและเอก สาขาวิชามานุษยวิทยาและสังคมวิทยา มหาวิทยาลัยคอร์เนล สหรัฐ เคยดำรงตำแหน่งสำคัญ อาทิ อาจารย์สอนวิชากฎหมายและภาษาอังกฤษ โรงเรียนนายร้อยตำรวจสามพราน, รองศาสตราจารย์ประจำคณะสังคมวิทยาและมานุษยวิทยา มหาวิทยาลัยธรรมศาสตร์, ผู้อำนวยการสถาบันวิจัยและพัฒนา มหาวิทยาลัยขอนแก่น, ที่ปรึกษาสำนักงานทรัพย์สินส่วนพระมหากษัตริย์ด้านชุมชน นอกจากนี้ ยังมีบทบาทสำคัญในการขับเคลื่อนเรื่องการลดความเหลื่อมล้ำในสังคมไทยโดยเฉพาะในมิติที่เกี่ยวข้องกับสิทธิชุมชนและชาวบ้านที่ได้รับผลกระทบจากการพัฒนาของรัฐในเรื่องปัญหาที่ดินทำกินและทรัพยากรต่าง ๆ ผ่านการทำงานวิจัย บทความ และบทสัมภาษณ์ ด้วยมุ่งหวังให้เกิดการเปลี่ยนแปลงที่ดีในด้านการใช้กฎหมาย ได้รับพระราชทานปริญญาศิลปศาสตร์ดุษฎีบัณฑิตกิตติมศักดิ์ สาขาวิชาการจัดการพัฒนาชนบท มหาวิทยาลัยขอนแก่น เมื่อปี พ.ศ. 2535 และได้รับพระราชทานปริญญาปรัชญาดุษฎีบัณฑิตกิตติมศักดิ์ สาขาการบริหารจัดการสังคม สถาบันบัณฑิตพัฒนบริหารศาสตร์ (NIDA) เมื่อวันที่ 10 มกราคม พ.ศ. 2557 มีผลงานได้รับรางวัลเชิดชูเกียรติ ผลงานวิชาการดีเด่น "TTF Award" ประจำปี พ.ศ. 2551 จากมูลนิธิโตโยต้าแห่งประเทศไทย ด้วยหนังสือชื่อ "วัฒนธรรมคือความหมาย: ทฤษฎีและวิธีการของคลิฟฟอร์ด เกียร์ซ"

ด้านชีวิตครอบครัวสมรสครั้งแรกกับจันทรา ปิตะชาติ และครั้งที่สองกับบังเอิญ (สกุลเดิม เกิดอารีย์) มีธิดา 2 คน คือ

* หม่อมหลวงกฤติกา รพีพัฒน์

* หม่อมหลวงณพอร รพีพัฒน์

รองศาสตราจารย์ ร้อยตำรวจเอก หม่อมราชวงศ์อคิน รพีพัฒน์ ถึงแก่อนิจกรรมเนื่องจากติดเชื้อในกระแสเลือด เมื่อวันที่ 16 พฤศจิกายน พ.ศ. 2561 สิริอายุได้  ต่อมาวันที่ 19 มกราคม พ.ศ. 2562 เวลา 17.21 น. พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จไปยังเมรุหลวงหน้าพลับพลาอิศริยาภรณ์ วัดเทพศิรินทราวาส ในการพระราชทานเพลิงศพ หม่อมราชวงศ์อคิน รพีพัฒน์

## เครื่องราชอิสริยาภรณ์
รองศาสตราจารย์ ร้อยตำรวจเอก หม่อมราชวงศ์อคิน รพีพัฒน์ ได้รับพระราชทานเครื่องราชอิสริยาภรณ์ ดังนี้

## ลำดับสาแหรก



## อ้างอิง

หมวดหมู่:หม่อมราชวงศ์
หมวดหมู่:ราชสกุลรพีพัฒน์
หมวดหมู่:ราชสกุลกิติยากร
หมวดหมู่:ราชสกุลเสนีวงศ์
หมวดหมู่:ตำรวจชาวไทย
หมวดหมู่:รองศาสตราจารย์
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
อคิน  รพีพัฒน์
หมวดหมู่:บุคคลจากคณะสังคมวิทยาและมานุษยวิทยา มหาวิทยาลัยธรรมศาสตร์
หมวดหมู่:บุคคลจากมหาวิทยาลัยขอนแก่น
หมวดหมู่:บุคคลจากมหาวิทยาลัยออกซฟอร์ด
หมวดหมู่:บุคคลจากมหาวิทยาลัยคอร์เนล
หมวดหมู่:ผู้ได้รับปริญญากิตติมศักดิ์จากมหาวิทยาลัยขอนแก่น
หมวดหมู่:ผู้ได้รับปริญญากิตติมศักดิ์จากสถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
มูลนิธิลินุกซ์

**มูลนิธิลินุกซ์** ( - LF) เป็นองค์กรไม่แสวงผลกำไรโดยทำการดูแลระบบปฏิบัติการลินุกซ์ มูลนิธิเริ่มต้นใน พ.ศ. 2543 ภายใต้องค์กรไม่แสวงหาผลกำไร Open Source Development Labs (OSDL) และกลายเป็นองค์กรเมื่อ Open Source Development Labs ถูกรวมเข้ากับ Free Standards Group (FSG)

## ประวัติ
มูลนิธิลินุกซ์ริเริ่มโดย ลีนึส ตูร์วัลดส์ ผู้สร้างลินุกซ์ โดยมีหัวหน้าด้านการบำรุงรักษาคือ เกร็ก โครอาห์-ฮาร์ตแมน และสนับสนุนโดยนักพัฒนาจากทั่วโลกและบริษัทชั้นนำจากทั่วโลก อย่าง เอทีแอนด์ที, ซิสโก้, เฟซบุ๊ก, ฟูจิตสึ, กูเกิล, ฮิตาชิ, หัวเว่ย, ไอบีเอ็ม, อินเทล, ไมโครซอฟท์, เอ็นอีซี, ออราเคิล, ออเรนจ์, ควอลคอมม์, ซัมซุง, เทนเซ็นต์, และ วีเอ็มแวร์ มูลนิธิลินุกซ์ได้ส่งเสริม คุ้มครอง ยกระดับ พัฒนา และสนับสนุนตลอดประวัติศาสตร์ของลีนุกซ์ ในฐานะแหล่งแบ่งปันทรัพยากรเทคโนโลยีที่ดีที่สุด

## เป้าหมาย
มูลนิธิลินุกซ์ทุ่มเทให้กับการสร้างระบบนิเวศที่ยั่งยืนรอบโครงการซอฟต์แวร์โอเพนซอร์ส เพื่อเร่งการพัฒนาเทคโนโลยีและการนำไปใช้ในเชิงพาณิชย์ ปัจจุบันมูลนิธิมีเป้าหมายเพื่อเป็นแหล่งที่เป็นกลางสำหรับการพัฒนาเคอร์เนลลินุกซ์ที่สามารถปกป้องและเร่งการพัฒนาได้

## อ้างอิง

## แหล่งข้อมูลอื่น

* 
* 16px วิกิข่าวภาษาโปแลนด์ มีข่าวที่เกี่ยวข้อง: **[[:n:pl:Kategoria:Linux Foundation|Linux Foundation]]**

หมวดหมู่:ลินุกซ์
ลินุกซ์
หมวดหมู่:องค์การมาตรฐาน
ประเทศอุตสาหกรรมใหม่

thumb|350px|แผนที่โลกแสดงรายการประเทศกำลังพัฒนา (สีเขียว หรือสีเขียวอ่อน) ประเทศที่พัฒนาแล้ว (สีเทา หรือสีแดง) และประเทศที่ได้รับการจำแนกให้เป็นประเทศอุตสาหกรรมใหม่ใน พ.ศ. 2557 (สีฟ้า)

**ประเทศอุตสาหกรรมใหม่** () เป็นประเภทการจำแนกประเทศโดยนักรัฐศาสตร์และนักเศรษฐศาสตร์

ประเทศอุตสาหกรรมใหม่เป็นประเทศที่สถานะทางเศรษฐกิจยังไม่เทียบเท่ากับประเทศพัฒนาแล้ว แต่ถือว่ามีสถานะดีกว่าประเทศใกล้เคียงในทางเศรษฐศาสตร์มหภาค และมีอัตราการเติบโตทางเศรษฐกิจสูง โดยมีตัวบ่งชี้ที่สำคัญคือ การพัฒนาเป็นประเทศอุตสาหกรรมในระยะแรกเริ่มและมีการพัฒนาต่อเนื่อง ซึ่งทำให้ในบางประเทศมีการอพยพของประชากรจากชนบทหรือภาคเกษตรกรรมเข้าสู่เมืองใหญ่

ปกติแล้วประเทศอุตสาหกรรมใหม่จะมีลักษณะร่วมกันดังนี้
* ประชากรมีสิทธิและเสรีภาพมากขึ้น
* เศรษฐกิจเปลี่ยนแปลงจากภาคเกษตรกรรมไปเป็นภาคอุตสาหกรรม โดยเฉพาะภาคการผลิต
* เศรษฐกิจตลาดเสรีเพิ่มมากขึ้น มีการค้าเสรีกับชาติอื่น ๆ
* มีองค์กรขนาดใหญ่ของชาติดำเนินงานอยู่ในหลายภูมิภาคของโลก
* มีการลงทุนจากต่างประเทศมาก
* มีความเป็นผู้นำทางการเมืองภายในภูมิภาค

## ประเทศอุตสาหกรรมใหม่ในปัจจุบัน
ตารางข้างล่างแสดงถึงประเทศอุตสาหกรรมใหม่

## อ้างอิง

หมวดหมู่:การจำแนกหมวดหมู่ประเทศ
หมวดหมู่:อุตสาหกรรม
นักบุญผู้ช่วยศักดิ์สิทธิ์สิบสี่องค์

**นักบุญผู้ช่วยศักดิ์สิทธิ์สิบสี่องค์** (ภาษาอังกฤษ: Fourteen Holy Helpers; ภาษาเยอรมัน:  Vierzehn Nothelfer) เป็นกลุ่มนักบุญทางคริสต์ศาสนานิกายโรมันคาทอลิกผู้เชื่อกันว่ามีอำนาจในการป้องกันภัยพิบัติโดยเฉพาะโรคร้าย  กลุ่ม “Nothelfer” หรือ “ผู้ช่วยยามยาก” ก่อตั้งเมื่อคริสต์ศตวรรษที่ 14 ในบริเวณไรน์แลนด์ในประเทศเยอรมนีในปัจจุบัน โดยมีสาเหตุมาจากโรคระบาดซึ่งอาจจะเป็นกาฬโรคก็เป็นได้

ในจำนวนนักบุญ 14 องค์ 3 องค์เป็นพรหมจารี: นักบุญมาร์กาเร็ตแห่งอันติโอก, นักบุญบาร์บารา และ นักบุญแคทเธอรีนแห่งอเล็กซานเดรีย  จากนักบุญ 3 องค์ก็เพิ่มเป็น 14 ที่จะเห็นในงานศิลปะ ลัทธินิยมนี้เริ่มในสำนักสงฆ์ที่เป็นที่เก็บพระธาตุของนักบุญ นักบุญทุกคนในกลุ่มยกเว้นนักบุญไจลส์ล้วนแต่เป็นมรณสักขีหรือผู้พลีชีพเพื่อศาสนา

นักบุญคริสโตเฟอร์ และ นักบุญไจลส์เป็นนักบุญเพื่อป้องกันเชื้อโรคโดยตรง นักบุญเด็นนิสเป็นนักบุญเพื่อผ่อนคลายการปวดหัว, นักบุญเบลสเป็นนักบุญสำหรับเมื่อเจ็บคอ, นักบุญอิราสมัสแห่งฟอร์เมียเป็นนักบุญสำหรับเวลาเจ็บท้อง, นักบุญบาร์บาราเมื่อเป็นไข้, นักบุญไวทัสเมื่อชัก,  นักบุญแพนทาลิออนเป็นผู้พิทักษ์แพทย์,  นักบุญไซริอาคัสเมื่อนอนเจ็บ,  นักบุญคริสโตเฟอร์, บาร์บารา และ แคทเธอรีนป้องกันการตายโดยไม่รู้ตัว นักบุญไจลส์ไว้สวดเพื่อสารภาพบาป  นักบุญยูสตัสเป็นผู้พิทักษ์เมื่อมีปัญหาในครอบครัว สำหรับสัตว์เลี้ยงที่ติดโรคก็ต้องสวดมนต์ต่อนักบุญจอร์จ, นักบุญเอลโม และนักบุญแพนทาลิออน นักบุญมาร์กาเร็ตป้องกันหญิงมีครรภ์

เมื่อลัทธินิยมนักบุญสิบสี่องค์เป็นที่แพร่หลายในคริสต์ศตวรรษที่ 16 สมเด็จพระสันตะปาปานิโคลัสที่ 5 ก็ให้พระคุณการุณย์ (indulgence) ให้แก้ผู้สักการะในลัทธิ แม้ว่านักบุญแต่ละองค์จะมีวันสมโภชของตนเองแต่การฉลองสำหรับ 14 องค์รวมกันทำกันในวันที่ 8 สิงหาคม แต่มิได้อยู่ในปฏิทินฉลองทางการของนิกายโรมันคาทอลิก เมื่อมีการเปลี่ยนแปลงปฏิทินเมื่อปี ค.ศ. 1969 วันฉลองของนักบุญบาร์บารา, นักบุญคริสโตเฟอร์, นักบุญมาร์กาเร็ต, นักบุญแคทเธอรีน ก็ถูกยกเลิกไปแต่สมเด็จพระสันตะปาปาจอห์น ปอลที่ 2 นำนักบุญแคทเธอรีนกลับมาฉลองอีก เมื่อปี ค.ศ. 2004

## อ้างอิง
thumb|left|250px|วัดอุทิศแก่นักบุญผู้ช่วยผู้ศักดิ์สิทธิ์สิบสี่องค์ที่แบมเบิร์ก ประเทศเยอรมนี

## ดูเพิ่ม

* นักบุญ 
* มรณสักขีของคริสเตียน

หมวดหมู่:มรณสักขีในศาสนาคริสต์
หมวดหมู่:นักบุญผู้ช่วยศักดิ์สิทธิ์สิบสิ่องค์
สตีฟ บูเซมี

**สตีฟ บูเซมี** (Steve Buscemi) มีชื่อจริงว่า **สตีเฟน วินเซนต์ บูเซมี** (Steven Vincent Buscemi) เป็นนักแสดงและผู้กำกับภาพยนตร์ชาวอเมริกัน ได้รับฉายาว่า "ราชาหนังอิสระ" (Indie King)

เกิดเมื่อวันที่ 13 ธันวาคม ค.ศ. 1957 ที่บรูกลิน  นิวยอร์ก โดยที่พ่อเป็นชาวอเมริกันเชื้อสายอิตาเลียน แม่เป็นชาวอเมริกันเชื้อสายไอร์ริช บูเซมีมีชื่อเสียงมาจากการภาพยนตร์อิสระที่เจ้าตัวกำกับและแสดงเอง เรื่อง *[[สุราแปลว่าเหล้า|Trees Lounge]]* ในปี ค.ศ. 1996 (ชื่อภาษาไทย *สุราแปลว่าเหล้า* เคยได้ฉายในโรงภาพยนตร์ในประเทศไทยที่เวิลด์เทรดเซ็นเตอร์ ในโครงการภาพยนตร์อิสระของสหมงคลฟิล์ม และได้ออกจำหน่ายเป็นวิดีโอในปีเดียวกัน)

พร้อมกับได้แสดงในภาพยนตร์แนวอิสระที่มีชื่ออีกหลายเรื่อง เช่น *[[ฟาร์โก เงินร้อน|Fargo]]*, *[[เดอะบิกลีบาวสกี, ลีบาวสกี้ บ้าหลุดโลก|The Big Lebowski]]* ของอีธาน โคเอน และโจเอล โคเอน  *[[ขบวนปล้นไม่ถามชื่อ|Reservoir Dogs]]* ของเควนติน ทาแรนติโน เป็นต้น 

โดยบทบาทของบูเซมี ที่ได้รับมักจะเป็นตัวประกอบ แต่ว่าเป็นตัวประกอบที่มีสีสันและความสำคัญของเรื่องเป็นอย่างมาก จนหลายครั้งอาจดูเด่นกว่าตัวละครเอกหรือตัวที่สำคัญกว่าในเรื่อง 

จากนั้น บูเซมี ก็ได้รับบทบาทในภาพยนตร์ฮอลลีวูดกระแสหลักอีกหลายเรื่อง เช่น *[[คอนแอร์|Con Air]]* ในปี ค.ศ. 1997 *[[อาร์มาเก็ดดอน วันโลกาวินาศ|Armageddon]]* และ  *[[แต่งงานเฮอะ... เจอะผมแล้ว|The Wedding Singer]]* ในปี ค.ศ. 1998 เป็นต้น โดยบทที่ได้รับก็เป็นตัวประกอบที่มีสีสันในเรื่องอีกเช่นเคย

## อ้างอิง
* [ข้อมูลใน[IMDb]]

หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:ชาวอเมริกันเชื้อสายไอริช
หมวดหมู่:บุคคลจากบรุกลิน
สตาร์มาร์ค

**สตาร์มาร์ค** () เป็นบริษัทที่ดำเนินธุรกิจออกแบบตกแต่งเฟอร์นิเจอร์ภายใน ก่อตั้งในปี พ.ศ. 2520 ชื่อ "เพชรเกษมเครื่องเรือน" โดยนายสมชาย ศรีสกุลภิญโญ ต่อมาในปีพ.ศ. 2534 นายสมชาย ศรีสกุลภิญโญ ได้ร่วมทุนกับนายปรีชา ศรีสกุลภิญโญ ในการเปิดโรงงานขนาดใหญ่ ชื่อ "บริษัท สตาร์มาร์ค แมนูแฟคเชอร์ริ่ง จำกัด"

## ผลงาน
ในปี พ.ศ. 2539  - นำชุดครัวเข้าร่วมจัดแสดงในงาน Cologne International Furniture Fair ณ สหพันธ์สาธารณรัฐเยอรมนี ซึ่งเป็นเฟอร์นิเจอร์ครัวแบรนด์เดียวจากประเทศไทยที่เข้าร่วมแสดงสินค้า

- นำชุดครัวสตาร์มาร์คเข้าจัดจำหน่ายในโมเดิร์นเทรด โฮมโปร สาขารังสิต เป็นสาขาแรก

ในปี พ.ศ .2540 ก้าวสำคัญแห่งการพัฒนางานดีไซน์เฟอร์นิเจอร์ครัวร่วมกับโครงการอสังหาริมทรัพย์ชั้นนำ เป็นแบรนด์เฟอร์นิเจอร์ครัวรายแรกที่ส่งมอบพร้อมกับบ้านพร้อมอยู่

ในปี พ.ศ. 2553 ชุดครัวรุ่น "Ellipse" ได้รับรางวัลการออกแบบผลิตภัณฑ์ยอดเยี่ยมจากประเทศญี่ปุ่น 
DEmark Design Award
Gmark Design Award

ในปี พ.ศ.2556 ชุดครัวไทยสำเร็จรูป "ครัวหลังบ้าน" ได้รับรางวัลชมเชย ผลิตภัณฑ์นวัตกรรมงานสถาปนิก'56

## แหล่งข้อมูลอื่น
* เว็บไซต์อย่างเป็นทางการ

หมวดหมู่:ธุรกิจเครื่องใช้ในครัวเรือน
หมวดหมู่:บริษัทเอกชน
หมวดหมู่:บริษัทของไทย
หมวดหมู่:บริษัทที่ก่อตั้งในปี พ.ศ. 2509
อันดับหนูผีช้าง

**หนูผีช้าง** เป็นสัตว์เลี้ยงลูกด้วยนมขนาดเล็กจำพวกหนึ่ง พบในทวีปแอฟริกา มีรูปร่างคล้ายหนูซึ่งเป็นสัตว์ในอันดับสัตว์ฟันแทะ (Rodentia) แต่กลับมีจมูกยื่นยาวเหมือนงวงช้าง ซึ่งในความจริงแล้ว หนูผีช้างเดิมเคยถูกจัดเป็นสัตว์ในอันดับตุ่น (Soricomorpha) และอันดับสัตว์กินแมลง (Insectivora)

แต่ปัจจุบัน ถูกแยกออกมาเป็นอันดับต่างหาก คือ อันดับ Macroscelidea 

หนูผีช้าง มีชื่อเรียกในภาษาเบนตูว่า **เซงกิส** (Sengis) เป็นสัตว์ที่พบเห็นได้ยาก ออกหากินในเวลากลางคืน ปัจจุบันพบมีทั้งหมด 15 ชนิด ในทั้งหมด 4 สกุล และวงศ์เดียว  โดยชนิดที่พบล่าสุด ได้ถูกอนุกรมวิธานเมื่อเดือนมกราคม ค.ศ. 2008  โดยนักวิทยาศาสตร์ชาวอเมริกัน 2 คน  ซึ่งได้พบเจอครั้งแรกเมื่อปี ค.ศ. 2005 ที่ป่าใจกลางประเทศแทนซาเนีย ทางแอฟริกาตะวันออก และได้ตั้งชื่อวิทยาศาสตร์ว่า *[[Rhynchocyon udzungwensis]]* นับว่าเป็นการค้นพบหนูผีช้างชนิดใหม่ในรอบ 126 ปี

หนูผีช้าง กินแมลงตามพื้นดินเป็นอาหาร เป็นสัตว์ที่พบอยู่เฉพาะในทวีปแอฟริกาเท่านั้น  มีพฤติกรรมที่ครองคู่เพียงตัวเดียวตลอดชีวิต จากการศึกษาในระดับโมเลกุลในห้องปฏิบัติการพบว่ามีความใกล้ชิดกับช้างมากกว่าสัตว์ในอันดับใด ๆ ที่มีลักษณะคล้ายคลึงกัน โดยจัดเป็นสัตว์ที่อยู่ในอันดับใหญ่ แอโฟรธีเรีย (Afrotheria) ที่มีวิวัฒนาการอยู่ในแอฟริกามากว่า 100 ล้านปีแล้ว 

## อ้างอิง

หมวดหมู่:สัตว์มีแกนสันหลัง
หมวดหมู่:สัตว์เลี้ยงลูกด้วยน้ำนม
หมวดหมู่:สัตว์ที่พบในทวีปแอฟริกา
หมวดหมู่:ซากดึกดำบรรพ์มีชีวิต
ปาโอโล อุชเชลโล

[thumb|250px|"ภาพเหมือนสตรี" (ค.ศ. 1450) โดย ปาโอโล อุชเชลโลที่พิพิธภัณฑ์เมโทรโปลิตัน [นครนิวยอร์ก สหรัฐอเมริกา]]

**ปาโอโล อุชเชลโล** (; ชื่อเมื่อแรกเกิด: ; ค.ศ. 1397 - 10 ธันวาคม ค.ศ. 1475) เป็นจิตรกรสมัยศิลปะเรอเนซองส์ของประเทศอิตาลีในคริสต์ศตวรรษที่ 15 มีความเชี่ยวชาญทางการเขียนจิตรกรรมฝาผนัง และเป็นจิตรกรในบรรดาจิตรกรคนแรก ๆ ที่ใช้ทฤษฎีการเขียนแบบทัศนียภาพ จอร์โจ วาซารี กล่าวใน "ชีวิตศิลปิน" ถึงปาโอโล อุชเชลโลว่าเป็นจิตรกรผู้มีความสนใจอย่างมุ่งมั่นในการเขียนแบบทัศนียภาพและจะนั่งศึกษาเพื่อจะเข้าใจการใช้จุดลับตาหรือจุดอันตรธานhttp://commons.wikimedia.org/wiki/ไฟล์:Verdwijnpunt.png (Vanishing point) อุชเชลโลใช้ทัศนียภาพเพื่อทำให้ภาพมีความลึกในการบรรจุเนื้อหาแทนที่จะต้องเขียนต้องเขียนภาพเป็นชุดหรือต่อเนื่องเป็นฉากๆ อย่างเช่นจิตรกรร่วมสมัย

"ยุทธการซานโรมาโน" เป็นภาพเขียนที่มีชื่อเสียงที่สุดของปาโอโล อุชเชลโล ซึ่งเดิมสันนิษฐานว่าเป็นภาพ "ศึกซานอีจิดิโอ ค.ศ. 1416" (Battle of Sant' Egidio of 1416) ภาพเขียนของอุชเชลโลเป็นแบบปลายกอธิคและเน้นการใช้สีและขบวนการหรูหราแทนที่จะเน้นลักษณะลัทธิสัจนิยมแบบคลาสสิกซึ่งศิลปินคนอื่นๆ ริเริ่ม  ลักษณะของอุชเชลโลเป็นแบบที่เรียกว่า "idiosyncratic" ซึ่งไม่มีผู้ติดตามใช้ต่อมา อุชเชลโลมีอิทธิพลบางส่วนต่อนักวิจารณ์วรรณกรรมในคริสต์ศตวรรษที่ 20

## สมุดภาพ


ไฟล์:Paolo Uccello 043.jpg|ส่วนหนึ่งของจิตรกรรมฝาผนังที่มหาวิหารปราโต"การถวายตัวของแมรี"ราว ค.ศ. 1435-1440
ไฟล์:Paolo Uccello 041.jpg|ส่วนหนึ่งของจิตรกรรมฝาผนังที่มหาวิหารปราโต"นักบุญสตีเฟน"  
ไฟล์:Paolo Uccello 056.jpg|"พระแม่มารีและพระบุตร" ราว ค.ศ. 1445 พิพิธภัณฑ์ศิลปะแห่งชาติ ดับลิน ไอร์แลนด์
ไฟล์:Paolo Uccello - Hl. Georg im Kampf mit dem Drachen (Detail 2).jpg|"นักบุญจอร์จ" ราว ค.ศ. 1456 พิพิธภัณฑ์แห่งชาติ ลอนดอน อังกฤษ
ไฟล์:Paolo Uccello 038.jpg|ฉากชีวิตนักบวช  ราว ค.ศ. 1460 กัลเลเรียเดลลักกาเดเมีย ฟลอเรนซ์


## ดูเพิ่ม
* จิตรกรรมฝาผนัง
* บานพับภาพ
* ศิลปะกอทิก

หมวดหมู่:บุคคลที่เกิดในปี พ.ศ. 1940
หมวดหมู่:จิตรกรชาวอิตาลี
หมวดหมู่:จิตรกรในคริสต์ศตวรรษที่ 15
หมวดหมู่:จิตรกรสมัยฟื้นฟูศิลปวิทยา
หมวดหมู่:บุคคลจากแคว้นตอสคานา
ศิลปะเคลต์

[thumb|right|280px|กางเขนมุยเรดาค (Muiredach'a Cross) [ประเทศไอร์แลนด์|ไอร์แลนด์ ต้นคริสต์ศตวรรษที่ 10]]
**ศิลปะเคลต์** () เกี่ยวข้องกับกลุ่มชนที่เรียกว่าเคลต์ ผู้พูดกลุ่มภาษาเคลต์ในทวีปยุโรป เริ่มตั้งแต่ก่อนประวัติศาสตร์จนถึงยุคกลางและต่อมา รวมทั้งงานของชนโบราณที่เราไม่ทราบภาษาพูดแต่มีวัฒนธรรมและลักษณะคล้ายคลึงที่ทำให้สรุปได้ว่าอาจจะเกี่ยวข้องกับชาวเคลต์ และยังรวมถึงยุคฟื้นฟูศิลปะเคลต์จนถึงปัจจุบัน ซึ่งชาวเคลต์สมัยใหม่พยายามอนุรักษ์เพื่อความรักษาความเป็นเอกลักษณ์ทางวัฒนธรรม

ศิลปะเคลต์เป็นศิลปะตกแต่ง หลีกเลี่ยงการใช้เส้นตรง และไม่ค่อยใช้ความสมมาตร และมิได้พยายามเลียนแบบธรรมชาติหรือจินตนิยมของธรรมชาติซึ่งเป็นหัวใจของศิลปะคลาสสิก เท่าที่เข้าใจกันจะเป็นศิลปะที่ซับซ้อนไปด้วยสัญลักษณ์ มีลักษณะหลายแบบและมักจะผสมลักษณะของวัฒนธรรมท้องถิ่นเข้าไปด้วย ตัวอย่างที่เห็นคือการใช้ลายสอดประสาน ซ้อนบนและล่าง (over-and-under interlacing) ซึ่งนำมาใช้กันในคริสต์ศตวรรษที่ 6 หลังจากที่ลักษณะนี้เป็นที่ใช้กันอย่างแพร่หลายแล้วโดยชาวเจอร์มานิค

ศิลปะเคลต์แบ่งเป็นสามสมัย สมัยแรกเป็นศิลปะแผ่นดินใหญ่ยุโรปในสมัยยุคเหล็กซึ่งเกี่ยวกับศิลปะของวัฒนธรรมลาแตน ซึ่งมีอิทธิพลมาจากศิลปะท้องถิ่น ศิลปะคลาสสิก และอาจจะมาจากศิลปะตะวันออกที่มาทางเมดิเตอร์เรเนียน สมัยที่สองเป็นสมัยยุคเหล็กในอังกฤษและไอร์แลนด์ ซึ่งมีอิทธิพลมาจากศิลปะแผ่นดินใหญ่ยุโรปผสมกับศิลปะท้องถิ่นต่าง ๆ สมัยที่สามเป็นสมัยเคลต์ "เรอแนซ็องส์" เมื่อต้นยุคกลางที่ไอร์แลนด์ และบางส่วนของอังกฤษหรือที่เรียกว่า "ศิลปะเกาะ" ซึ่งมาจากคำว่า "เกาะ" ในภาษาละติน สมัยที่สามเป็นรากฐานของ "ศิลปะเคลต์ฟื้นฟู" ที่เริ่มตั้งแต่คริสต์ศตวรรษที่ 19

## อ้างอิง

## ดูเพิ่ม
* วัฒนธรรมลาแตน 
* ศิลปะเกาะ 

## แหล่งข้อมูลอื่น

หมวดหมู่:ศิลปะตะวันตก
หมวดหมู่:ศิลปะคริสเตียน
รายชื่อธงในประเทศอิสราเอล

ด้านล่างนี้เป็นข้อมูลเกี่ยวกับธงต่าง ๆ ที่ใช้ใน**[[ประเทศอิสราเอล]]**

## ธงชาติ

## ธงราชการ

## ธงราชการทหาร

## ธงเขตการปกครอง

## ดูเพิ่ม
* ตราแผ่นดินของอิสราเอล
* ฮาทิควา
* ธงชาติปาเลสไตน์

## อ้างอิง

## แหล่งข้อมูลอื่น

หมวดหมู่:สัญลักษณ์ของประเทศอิสราเอล
อิสราเอล
หมวดหมู่:ธงในประเทศอิสราเอล
หมวดหมู่:ประเทศอิสราเอล
เอ็ดเวิร์ด เฟอร์ลอง

**เอ็ดเวิร์ด เฟอร์ลอง** (Edward Furlong) มีชื่อจริงว่า **เอ็ดเวิร์ด วอลเตอร์ เฟอร์ลอง** (Edward Walter Furlong) เกิดเมื่อวันที่ 2 สิงหาคม ค.ศ. 1977 ที่เกล็นเดล รัฐแคลิฟอร์เนีย สหรัฐอเมริกา

มีชื่อเสียงมาจากการรับบทเป็น จอห์น คอนเนอร์ จากเรื่อง *[[ฅนเหล็ก 2029 ภาค 2|Terminator 2: Judgment Day]]* ในปี ค.ศ. 1992 ซึ่งเป็นภาพยนตร์ทำรายได้สูงสุดในปีนั้น โดยได้แสดงประกบคู่กับ อาร์โนลด์ ชวาร์เซเน็กเกอร์ และ ลินดา แฮมิลตัน จากการกำกับของเจมส์ คาเมรอน 

หลังจากนั้น บทบาทของเฟอร์ลองในภาพยนตร์จอเงินกลับเงียบหายไป ทั้ง ๆ ที่ทำท่าว่าจะเป็นนักแสดงดาวรุ่งได้ไม่ยาก โดยไปแสดงบทบาทในซีรีส์ทางโทรทัศน์แทน 

เฟอร์ลอง มีบทบาทในภาพยนตร์ใหญ่อีกเพียงเรื่องเดียวในปี ค.ศ. 1996 โดยรับบทเป็นลูกชายของเลียม นีสัน และ เมอร์รีล สตรีฟ ถูกกล่าวหาว่าฆ่าคน ในเรื่อง *[[ใครว่าลูกเราฆ่าคน|Before and After]]*

หลังจากนั้น อีกหลายปี ในปี ค.ศ. 1998 เฟอร์ลองกลับมารับบทในภาพยนตร์อีกครั้ง ในเรื่อง *[[อเมริกันนอกคอก X|American History X]]* โดยรับบทเป็น แดนนี่ วินยาร์ด น้องชายของเอ็ดเวิร์ด นอร์ตัน ซึ่งตอนหลังถูกยิงตายในเรื่อง
 
และในปี ค.ศ. 1999 ก็ได้รับบทในอีกหลายเรื่อง เช่น *[[4 เฮ้ว 4 เฟี้ยว|Detroit Rock City]] *, *[[จิ๊จ๊ะ เจ๊าะแจ๊ะโฟกัสรักเพคเก้อ|Pecker]]* โดยแสดงคู่กับ คริสติน่า ริชชี่

## อ้างอิง
* [ข้อมูลใน[IMDb]]
  
หมวดหมู่:นักแสดงอเมริกัน
หมวดหมู่:นักแสดงเด็กชาวอเมริกัน
หมวดหมู่:ชาวอเมริกันเชื้อสายรัสเซีย
หมวดหมู่:บุคคลจากเกล็นเดล (รัฐแคลิฟอร์เนีย)
หลวงรัถยาภิบาลบัญชา (กัปตัน เอส.เย.เอมส์)

**หลวงรัถยาภิบาลบัญชา** มีนามเดิมว่า **ซามูเอล โจเซฟ เบิร์ด เอมส์** (; 2 พฤษภาคม พ.ศ. 2375 – 29 ตุลาคม พ.ศ. 2444) หรือเป็นที่รู้จักในนาม **กัปตันเอม** () เป็นชาวอังกฤษ เกิดที่เมืองเคนต์ เคยเป็นกัปตันเรือสินค้า  เดินทางเข้ามาประเทศสยามในสมัยรัชกาลที่ 4 เมื่อ พ.ศ. 2396 พร้อมกับภรรยาและบุตรชาย 2 คน

กัปตัน เอส.เย.เอมส์ รับราชการเมื่อ พ.ศ. 2403 เมื่อมีการจัดตั้งกิจการตำรวจ เรียกว่า กองโปลิศ ทำหน้าที่แทนข้าหลวงกองจับและกองตระเวนซ้ายขวา  โดยกัปตัน เอส.เย.เอมส์ เป็นผู้บังคับกองโปลิศคนแรก ตั้งแต่ พ.ศ. 2403 เป็นเวลา 32 ปี จนปลดเกษียณเมื่อ พ.ศ. 2435 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ พระราชทานบรรดาศักดิ์เป็น "หลวงรัฐยาธิบาลบัญชา" ถือศักดินา 600 เมื่อ พ.ศ. 2414

หลังจากภรรยาชาวอังกฤษของกัปตัน เอส.เย.เอมส์ เสียชีวิตเมื่อ พ.ศ. 2405 ก็ได้แต่งงานใหม่กับหญิงไทยเชื้อสายมอญชื่อ นางหยา มีบุตรด้วยกัน 6 คน และเป็นต้นตระกูล "เอมซบุตร" ได้แก่
# โนรี เอมซ์บุตร
# เสน่ห์ เอมซ์บุตร
# หลวงอนุสรณ์หิรัญการ (อั้น เอมซ์บุตร)
# ขุนสารสำรวจลักษณ์ (สุดใจ เอมซ์บุตร)
# เขียน กล้าณรงค์ราญ สมรสกับพลจัตวา นายกล้าณรงค์ราญ (ปาน  เกสะรานนท์)
# วาศ์น จารุวัสตร์ สมรสกับพันเอก หลวงชัยรณฤทธ์ (ชิต จารุวัสตร์)

กัปตัน เอส.เย.เอมส์ เสียชีวิตเมื่อ พ.ศ. 2444 อายุรวม 69 ปี

## อ้างอิง

* ธีรบุล จัดตารีส์, พล.ต.ต., *โปลิสคนแรกของประเทศไทย*, นิตยสารตำรวจ, ตุลาคม พ.ศ. 2509
* 

หมวดหมู่:บุคคลจากเทศมณฑลเคนต์
หมวดหมู่:ชาวอังกฤษในประเทศไทย
หมวดหมู่:ตำรวจชาวไทย
หมวดหมู่:อธิบดีกรมตำรวจและผู้บัญชาการตำรวจแห่งชาติ
ร
รัถยาภิบาลบัญชา
โซ เหลียง อิง

**นางสาวโซ เหลียง อิง** หรือที่นิยมเรียกกันจนติดปากว่า **หมวยโซ** เกิดเมื่อปี พ.ศ. 2515 เป็นชาวฮ่องกง มีชื่อเสียงโด่งดังจากการเป็นข่าวในวันที่ 4 มิถุนายน พ.ศ. 2546 เมื่อเจ้าตัวไปแจ้งเจ้าหน้าที่ตำรวจโดยกล่าวว่า ตนเป็นนักข่าวอิสระ ถูกคนขับรถตุ๊กตุ๊ก ชื่อ นายทองใบ อำมะเหียะ และพรรคพวกรุมข่มขืนและชิงทรัพย์ ในเวลาประมาณ 22.00 น. เมื่อ 2 วันก่อน (2 มิถุนายน) ที่หน้าอาคารรัฐสภา โดยว่าจ้างรถตุ๊กตุ๊กจากบริเวณหน้าห้างบิ๊ก ราชดำริ ให้ไปส่งที่ย่านสุขุมวิท ระหว่างทางก็เผอหลับไป เมื่อรู้สึกตัวอีกทีก็ถูกรุมโทรมแล้ว เมื่อเรื่องนี้ได้ถูกแพร่กระจายออกไป ปรากฏความเป็นที่เสียหายอย่างมากต่อชื่อเสียงประเทศ โดยเฉพาะประเด็นที่เกี่ยวกับการท่องเที่ยว

ต่อมาไม่นาน การสืบสวนของตำรวจก็พบพิรุธ เมื่อผู้เสียหายให้การวกวนและมีพิรุธขัดแย้งกันเองหลายประเด็น จนในที่สุด เจ้าตัวก็ได้สารภาพว่า กุเรื่องไปเพราะความมึนเมาในยาเสพติดที่ตนเสพเข้าไป โดยไม่คิดว่าเรื่องจะใหญ่โตแบบนี้

ที่สุดในวันที่ 24 มิถุนายน ปีเดียวกัน ศาลอาญาชั้นต้นได้ตัดสินลงโทษจำคุก 1 ปี 6 เดือน โดยไม่รอลงอาญา ในข้อหาแจ้งความเท็จและใส่ร้ายบุคคลอื่น โดยที่ น.ส.โซ เหลียง อิง ก็ไม่ได้อุทธรณ์

ต่อมาเมื่อถึงวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ วันที่ 12 สิงหาคม พ.ศ. 2547  น.ส.โซ เหลียง อิง ได้รับการพระราชทานอภัยโทษ จึงได้ถูกส่งตัวกลับประเทศทันทีโดยสายการบินไชน่าแอร์ไลน์ เที่ยวบินที่ ซีไอ 642  เมื่อวันที่ 14 สิงหาคม ปีเดียวกัน แต่เมื่อเดินทางถึงฮ่องกง ในวันที่ 15 สิงหาคม ก็ถูกตำรวจท้องถิ่นจับกุมตัวทันทีที่สนามบิน เนื่องจากมีคดีค้างเก่าอยู่ ที่เจ้าตัวได้กระทำผิดไว้ก่อนเดินทางมาประเทศไทย ราวหนึ่งสัปดาห์ โดยติดค้างชำระเงินค่าปรับเป็นเงิน 1,700 ดอลลาร์ฮ่องกง ประมาณ 8,720 บาท เป็นโทษปรับคดีทิ้งขยะไม่เป็นที่ทำให้บ้านเมืองสกปรก  แต่ไม่มีเงินจ่ายค่าปรับ เพื่อนอดีตนักข่าวด้วยกันจึงเป็นผู้ออกค่าปรับให้ด้วยความสงสาร 

ระหว่างที่กรณีนี้เป็นที่โด่งดังอยู่นั้น คำว่า **หมวยโซ** เป็นศัพท์สแลงที่นิยมใช้กัน โดยใช้เป็นคำล้อเลียนหรือเปรียบเทียบกับพฤติกรรมของบุคคลต่าง ๆ โดยเฉพาะกับหญิงสาว

## อ้างอิง
*
## แหล่งข้อมูลอื่น
*

หมวดหมู่:ชาวฮ่องกงในประเทศไทย
...ก่อน

"**...ก่อน**" () เป็นซิงเกิลจากอัลบั้มชุดแรกของ โมเดิร์นด็อก ติดชาร์ตคลื่นวิทยุยาวนานถึง 1 ปี

## ประวัติ
**...ก่อน** (Before) เป็นเพลงที่ ปฐมพร ปฐมพร แต่งเก็บเอาไว้ในปี พ.ศ. 2534 โดยบางส่วนมีที่มาจากจดหมายของแฟนเพลง ที่เขียนถึงพี่สาวที่ชอบ ปฐมพรเป็นอย่างมาก แต่กลับต้องจากไปเสียก่อน โดยจดหมายมีเนื้อความอยู่ว่า  
ปฐมพรได้อ่านจดหมายฉบับนั้นแล้วได้แนวคิดว่า "ถึงแม้เราจะไม่ประสบความสำเร็จ ถึงเราจะเป็นยังไง แต่ก็ยังมีคนที่รักเรา ก่อนที่เราจะรู้ว่ามีคนรักเรา มันก็สายไปแล้ว เขาก็ตายไปแล้ว" จุดสามจุดที่อยู่ข้างหน้ามีที่มาจากประโยคที่ว่า เธอจากไปก่อน แต่เรื่องของจุดมักจะถูกมองข้ามไปอยู่เสมอ เนื่องจากหลายคนไม่รู้ที่มา

ในปี พ.ศ. 2536 สุกี้ กมล สุโกศล แคลปป์ ได้นั่งคุยกับปฐมพรในห้องซ้อมแห่งหนึ่ง ปฐมพรได้เล่นเพลง ...ก่อน ให้สุกี้ฟัง และสุกี้ชื่นชอบในเพลงนี้เป็นอย่างมาก  สุกี้ได้ขอเพลงนี้เอาไปทำให้กับ โมเดิร์นด็อก เนื่องจากต้องการเพิ่มเพลงช้าในอัลบั้ม

พ.ศ. 2537 เพลง ...ก่อน ถูกเผยแพร่ครั้งแรกในอัลบั้ม โมเดิร์นด็อก ซึ่งได้รับความนิยมเป็นอย่างมาก จนติดอันดับ 1 ตามสถานีวิทยุต่าง ๆ และเป็นที่นิยมในระยะยาว นับได้ว่าเป็นเพลงแจ้งเกิดของวงก็ว่าได้

19 พฤศจิกายน พ.ศ. 2537 ซิงเกิล ...ก่อน (Collector's Edition) วางจำหน่ายที่เทศกาลบันเทิงคดี 37 ศูนย์เยาวชนไทย-ญี่ปุ่น ดินแดง จำนวนจำกัดเพียง 5,000 ชุด และหมดในเวลาอันรวดเร็ว จนในภายหลังเป็นของหายากและมีราคาสูงหลายเท่าตัวในตลาดมืด นอกจากเพลงของโมเดิร์นด็อกในแบบต่าง ๆ แล้ว ยังรวมต้นฉบับของ ปฐมพร และเสียงคำพูดของเจ้าของจดหมายใน ...ก่อน (PRY Version) อีกด้วย

## รายชื่อเพลง
# ...ก่อน (Album Version)
# ...ก่อน (Acoustic Version)
# ...ก่อน (Demo Version)
# ...ก่อน (Unbarked Version)
# ...ก่อน (PRY Version)

## ปก
ออกแบบโดย ธนา โกสิยพงษ์ เป็นผลงานชิ้นแรกของเขา โดยต้องการให้เหมือนงานในยุคปี 80 ท้องฟ้าสีเหลืองให้ความรู้สึกล่องลอย มีคำว่า ...ก่อน ลอยอยู่บนอากาศ และมีตัว R ในชื่อวง Moderndog กลับด้านอยู่

## การทำใหม่
* เพลงบรรเลง โดย ชีพชนก ศรียามาตย์ จากอัลบั้ม เพลงพราย
* บันทึกเสียงใหม่ โดย ปฐมพร ปฐมพร จากอัลบั้ม พิเศษ โดยมีเนื้อร้องที่แตกต่างออกไป จาก "ก่อนที่คนอย่างฉันจะหมดไฟ" เป็น "ก่อนคนจนอย่างฉันจะหมดไฟ"
* โดย มหาสมุทร บุณยรักษ์ ประกอบภาพยนตร์เรื่อง หมานคร
* เรียบเรียงใหม่เป็นแบบออเครสตร้าขับร้อง โดย พัดชา เอนกอายุวัฒน์ จากอัลบั้ม ปฏิบัติการเร่ขายฝัน ค่าย ทรูแฟนเทเชีย

## อ้างอิง


หมวดหมู่:ซิงเกิลในปี พ.ศ. 2537
พระพุทธวิชิตมารประทานสันติสุขสวัสดีชินสีห์ธรรมบพิตร

**พระพุทธวิชิตมารประทานสันติสุขสวัสดีชินสีห์ธรรมบพิตร** เป็นพระพุทธรูปปูนปั้นปิดทองปางมารวิชัย ประดิษฐานบนวิหารจตุรมุข ภายในบริเวณศูนย์ฝึกอบรมที่ 1 (แพร่) อำเภอเมือง จังหวัดแพร่ หรือบริเวณโรงเรียนการป่าไม้ (เดิม) 

## ประวัติ
**พระพุทธวิชิตมารประทานสันติสุขสวัสดีชินสีห์ธรรมบพิตร** สร้างขึ้นสมัยเจ้าหลวงเทพวงศ์ลิ้นตอง เจ้าครองนครแพร่ องค์ที่ 19 (พ.ศ. 2361 - 2375)  เดิมเป็นพระพุทธรูปปูนขาว ประทับอยู่กับพื้นดิน หันหน้าไปทางทิศตะวันออก ลักษณะสำคัญคือ "เศียรขาด"  ชาวบ้านจึงเรียกกันทั่วไปว่า "*หลวงพ่อหัวกุด*" สร้างขึ้นเพื่อให้นักโทษได้กราบบูชาก่อนถูกตัดหัวประหารชีวิต เนื่องจากที่ตั้งขององค์พระนี้ คือบริเวณประตูมารหรือประตูผี ประตูด้านทิศตะวันตกของกำแพงเมืองแพร่ เป็นเขตป่าช้าเก่าและใช้สถานที่ประหารชีวิตนักโทษในสมัยโบราณ  ต่อมาสถานที่นี้ถูกใช้เป็นที่ตั้งของโรงเรียนป่าไม้ กรมป่าไม้ และศูนย์ฝึกอบรมของกรมอุทยานแห่งชาติ สัตว์ป่า และพันธุ์พืช ตามลำดับ หลวงพ่อหัวกุดจึงเป็นที่เคารพบูชาของอาจารย์และศิษย์โรงเรียนป่าไม้แพร่ไปด้วย

หลวงพ่อหัวกุดได้รับการบูรณะครั้งใหญ่เมื่อ พ.ศ. 2514 โดยคณะอาจารย์และสมาคมศิษย์เก่าป่าไม้แพร่  ภายใต้การนำของนายรัตน์  พนมขวัญ อดีตผู้อำนวยการโรงเรียนป่าไม้และอดีตวุฒิสมาชิกจังหวัดแพร่ ร่วมกับข้าราชการ พ่อค้า ประชาชนจังหวัดแพร่ ดำเนินการบูรณะโดยการยกองค์หลวงพ่อที่ประทับอยู่กับพื้นดินขึ้นประดิษฐานบนวิหารจตุรมุข ห่างจากที่ตั้งองค์พระเดิมออกมาด้านหลังประมาณ 10 เมตร วางศิลาฤกษ์วันที่ 21 มกราคม 2514 และทำการซ่อมแซมใหม่ทั้งองค์ในรูปแบบศิลปะสุโขทัยดังที่เห็นในปัจจุบัน เสร็จแล้วได้รับประทานนามจากสมเด็จพระอริยวงศาคตญาน สมเด็จพระสังฆราชเจ้า วัดมกุฏกษัตริยาราม เมื่อวันที่ 28 กุมภาพันธ์ 2514 เป็น "*พระพุทธวิชิตมารประทานสันติสุขสวัสดีชินสีห์มหาบพิตร*" หรือเรียกโดยทั่วไปว่า "*หลวงพ่อวิชิตมาร*"

หลวงพ่อวิชิตมารเป็นที่เคารพบูชาเชื่อถือในความศักดิ์ของประชาชนจังหวัดแพร่ มีการจัดงาน "*วันไหว้หลวงพ่อ*" ในวันที่ 21 มกราคม เป็นประเพณีทุกปี จัดสร้างวัตถุมงคลเหรียญและพระบูชามาแล้ว 3 รุ่น โดยรุ่นที่ 1 สร้างปี พ.ศ. 2516 รุ่นที่ 2 พ.ศ. 2536 และรุ่นที่ 3 พ.ศ. 2545

พุทธวิชิตมาร
พุทธวิชิตมาร
พุทธวิชิตมาร
แคว้นปีเยมอนเต

**ปีเยมอนเต** (), **ปีเยมูนต์** () หรือ **ปีดมอนต์** () เป็นแคว้นทางทิศตะวันตกเฉียงเหนือของประเทศอิตาลี มีอาณาเขตติดต่อกับแคว้นลอมบาร์เดียและแคว้นเอมีเลีย-โรมัญญาทางทิศตะวันออก ติดต่อกับแคว้นลีกูเรียทางทิศใต้ และติดต่อกับแคว้นปกครองตนเองวัลเลดาออสตาทางทิศตะวันตกเฉียงเหนือ นอกจากนี้ยังติดต่อกับประเทศฝรั่งเศสและประเทศสวิตเซอร์แลนด์ทางทิศตะวันตกและทิศตะวันออกเฉียงเหนือตามลำดับ มีพื้นที่ 25,402 ตารางกิโลเมตร ประชากร 4.4 ล้านคน มีเมืองหลักคือ ตูริน (โตรีโน)

## อ้างอิง

ปย
ปย
ครอสคริปต์

**ครอสคริปต์** () คือโปรแกรมประเภท on-the-fly encryption สำหรับระบบปฏิบัติการ Windows 2000/XP เป็นโปรแกรมโอเพนซอร์ส โดยมีฐานการพัฒนามาจากโปรแกรมเบื้องต้น FileDisk ซึ่งเป็น driver ในการสร้างไดรฟ์เสมือนบนระบบปฏิบัติการวินโดว์ โดยครอสคริปส์ทำให้ผู้ใช้งานสามารถสร้างไดรฟ์เสมือน ที่มีการเข้ารหัสแฟ้มข้อมูลทุก ๆ แฟ้มที่อยู่ในไดรฟ์นั้น โดยอาศัยขั้นตอนวิธีการเข้ารหัสแบบ AES และ TwoFish ซึ่งเป็นขั้นตอนวิธีการเข้ารหัสที่ได้รับการยอมรับโดยทั่วไป

## จุดเด่น
* **ใช้การเข้ารหัสแบบ On-The-Fly**: เป็นการเข้ารหัสไดรฟ์แบบทันที (Real-time) ที่มีข้อมูลใหม่ถูกเพิ่มเข้าไปในไดรฟ์นั้น
* **สนับสนุนการเข้ารหัส CD/DVD**: สามารถเข้ารหัสไฟล์ภาพของ CD/DVD (.ISO) ก่อนที่จะทำการเบิร์นได้ โดยมีผลทำให้เมื่อใส่ CD/DVD ที่เข้ารหัสแล้วไปในช่องอ่าน จะเห็นเป็นดิสก์ว่างเปล่า และจะสามารถเข้าไปดูรายละเอียดในดิสก์นั้นได้หลังจากทำการ mount ด้วยโปรแกรมครอสคริปต์แล้วเท่านั้น
* **สนับสนุนไฟล์ขนาดใหญ่**: ในเชิงทฤษฎีแล้วนั้น ขนาดสูงสุดของแฟ้มข้อมูลที่ครอสคริปต์สนับสนุนนั้นอยู่ที่ 9000.00 จิกะไบต์ (โดยขนาดสูงสุดจริง ๆ นั้นขึ้นอยู่กับแต่ละระบบแฟ้มข้อมูล (file system) ของเครื่อง
* **GUI Included**: โดยปกติแล้วโปรแกรมครอสคริปส์เป็นโปรแกรมประเภท Command Line Interface (CLI) ทำงานโดยการเรียกใช้คำสั่งที่มีอยู่ แต่ในปัจจุบันมีนักพัฒนาโปรแกรมหลายท่านพัฒนา Graphic User Interface (GUI) ในรูปแบบโปรแกรมประยุกต์บนวินโดว์ของโปรแกรมครอสคริปส์ขึ้นมา ทำให้การใช้งานนั้นทำได้ง่ายขึ้น

## ขั้นตอนวิธีในการเข้ารหัส
ครอสคริปส์นั้นสนับสนุนขั้นตอนวิธีการเข้ารหัสแบบ AES ซึ่งมีขนาดกุญแจ 256, 192 และ 128 บิต และแบบ TwoFish ซึ่งมีขนาดกุญแจ 160 บิต
## การทำงาน
ครอสคริปต์ จะใหัผู้ใช้งานสร้างไดรฟ์เสมือน (Virtual Drive) ขึ้นมาอย่างน้อยหนึ่งไดรฟ์ เพื่อใช้ในการเก็บข้อมูลที่ต้องการจะเข้ารหัส จากนั้นโปรแกรมจะให้เลือกขั้นตอนวิธีการเข้ารหัส (AES หรือ TwoFish) และกำหนดรหัสผ่าน โดยเมื่อสร้างไดรฟ์เสร็จครอสคริปต์จะทำการ mount ไดรฟ์นั้นให้สามารถใช้งานได้เหมือนกับไดรฟ์หลักเช่นไดรฟ์ C: เป็นต้น ในขณะที่ไดรฟ์ถูก mount อยู่ ในส่วนของการเขียนข้อมูล หากเราทำการคัดลอกข้อมูลใด ๆ ไปใส่ในไดรฟ์ที่ mount ไว้ ข้อมูลจะถูกเข้ารหัสทันทีก่อนที่จะถูกเขียนลงไปในไดรฟ์นั้น ซึ่งเรียกกระบวนการทำงานแบบนี้ว่า on-the-fly encryption (OTFE) และในส่วนของการอ่านข้อมูล ข้อมูลจะถูกถอดรหัสออกมาก่อน ทำให้สามารถนำไปใช้เหมือนปกติ ถ้าหากเราทำการ unmount ไดรฟ์นี้ไปแล้ว ข้อมูลส่วนนั้นจะไม่มีใครสามารถนำมาใช้ได้จนกว่าจะมีการ mount ใหม่และใส่รหัสผ่านที่ถูกต้อง

## คำสั่ง

* สร้างไฟล์ภาพหรือ mount ไฟล์ภาพ

```fortran
filedisk /mount <ชื่อไฟล์> [ขนาด[k|M|G] | /cd] [<drive:>] [ขั้นตอนวิธีการเข้ารหัส]
```

หากเป็นการสร้างไฟล์ภาพบนฮาร์ดดิสก์ให้ใส่ขนาดด้วย (ในการ mount ไฟล์ภาพที่เคยถูกสร้างไว้แล้วไม่ต้องใส่ขนาด) แต่หากเป็นการ mount CD/DVD ให้ใส่ "/cd" แทน
* Unmount ไฟล์ภาพ

```fortran
filedisk /umount [<drive:>]
```

หากไม่ใส่ชื่อไดรฟ์จะเป็นการ unmount ไดรฟ์เสมือนทุก ๆ ไดรฟ์
* ตรวจสอบสถานะของไดรฟ์

```fortran
filedisk /status [<drive:>]
```

* เข้ารหัสไฟล์

```fortran
filedisk /encrypt <ชื่อไฟล์ที่ต้องการเข้ารหัส> <ชื่อไฟล์หลังจากการเข้ารหัส> [ขั้นตอนวิธีการเข้ารหัส]
```

* ถอดรหัสไฟล์

```fortran
filedisk /decrypt <ชื่อไฟล์ที่ต้องการถอดรหัส> <ชื่อไฟล์หลังจากการถอดรหัส> [ขั้นตอนวิธีการถอดรหัส]
```


## ดูเพิ่ม
* FreeOTFE
* การเข้ารหัส

## แหล่งข้อมูลอื่น
* เว็บไซต์ทางการของครอสคริปต์  
* CrossCrypt GUI  
หมวดหมู่:โปรแกรมเข้ารหัส
เจ้าพระยาปราบไตรจักร (พลายบุญเรือง)

**เจ้าพระยาปราบไตรจักร (พลายบุญเรือง) ** เป็นช้างทรงของสมเด็จพระเอกาทศรถ ใช้เป็นช้างทรงชนกับพลายพัชเนียง ช้างของมางจางชโร  เจ้าเมืองจาปะโร ในสงครามยุทธหัตถี เมื่อ พ.ศ. 2135 พร้อมกับเจ้าพระยาไชยานุภาพ (พลายภูเขาทอง) ในสมเด็จพระนเรศวรมหาราช

เจ้าพระยาปราบไตรจักร เดิมชื่อ **พลายบุญเรือง** มีความสูง  สูง 6 ศอกคืบ 2 นิ้ว  ติดน้ำมันหน้าหลัง  ขึ้นระวางเป็นเจ้าพระยาปราบไตรจักร  เป็นพระคชาธารในสมเด็จพระเอกาทศรถ  มีหมื่นภักดีศวรเป็นกลางช้าง ขุนศรีคชคงเป็นควาญ พร้อมด้วย นายแวง จตุลังคบาท  พวกทหารคู่พระทัยสำหรับรักษาพระองค์ 

ชื่อ ปราบไตรจักร ได้กลายมาเป็นชื่อชุดแข่งขันของฟุตบอลทีมชาติไทยตั้งแต่เดือนมกราคม พ.ศ. 2560 โดย วาริกซ์สปอร์ต เป็นชุดเยือนสีขาวล้วน คู่กับ ไชยานุภาพ ช้างทรงของสมเด็จพระนเรศวรมหาราช ซึ่งเป็นชุดเหย้าสีดำล้วน

## อ้างอิง

## แหล่งข้อมูลอื่น
* พระราชพงศาวดารกรุงศรีอยุธยา ตอนยุทธหัตถี 
* คชลักษณ์ www.Surin.net 
* พระราชพิธีรับและสมโภชขึ้นระวางช้างสำคัญ 
* ช้างและช้างเผือก โดย พลเรือตรี อังกุศ ธชาลุภัฏ 
* ช้างไทยในราชสำนัก
* ตำราช้าง นิตยสารสกุลไทย 
* สถาบันคชบาลแห่งชาติ 

จ
เจ้าพระยาปราบไตรจักร (พลายหอมจัน)

thumb|เจ้าพระยาปราบไตรจักร (หอมจัน) ยืนบนแท่นยกพื้นในงานพระราชพิธี บริเวณหน้าพระที่นั่งสุทไธสวรรยปราสาท  เนื่องจากงายาวจนถึงพื้นดิน
**เจ้าพระยาปราบไตรจักร (พลายหอมจัน) ** ช้างต้นในรัชกาลพระบาทสมเด็จพระนั่งเกล้าเจ้าอยู่หัว พระบาทสมเด็จพระจอมเกล้าเจ้าอยู่หัว และพระบาทสมเด็จพระจุลจอมเกล้าเจ้าอยู่หัว มีชื่อเดิมว่า **พลายหอมจัน** หรือ **พลายหอม** ได้มาจากเมืองด่านซ้าย ในรัชกาลที่ 3

เจ้าพระยาปราบไตรจักร มีรูปร่างงดงามมาก มีงายาว ข้างหนึ่งยาว 9 ฟุต อีกข้างหนึ่งยาวถึง 10 ฟุตครึ่ง ปลายทั้งสองไขว้กันถึงดิน  เวลาเจ้าพระยาปราบไตรจักรเข้าร่วมในพระราชพิธีใด ๆ เจ้าหน้าที่ต้องทำแท่นยกพื้นให้ยืน เพื่อให้เอางาวางพักไว้กับพื้นดิน เวลาเดินต้องแหงนคอขึ้น เพื่อไม่ให้งาครูดพื้น 

เจ้าพระยาปราบไตรจักรล้มลงในปีใด ไม่มีเอกสารบันทึกไว้ แต่มีบันทึกในหนังสือ "กุมารวิทยา" ฉบับที่ 29 วันจันทร์ที่ 23 มีนาคม ร.ศ. 114 (ตรงกับ พ.ศ. 2439) ระบุว่าเจ้าพระยาปราบไตรจักรเพิ่งล้มไปราว 2-3 ปี จึงอาจสรุปได้ว่า เจ้าพระยาปราบไตรจักร (หอมจัน) ล้มลงเมื่อ ประมาณ พ.ศ. 2436  

งาของเจ้าพระยาปราบไตรจักร จัดแสดงอยู่ที่พระที่นั่งปัจฉิมาภิมุข ภายในพิพิธภัณฑสถานแห่งชาติ พระนคร มีขนาดยาวกว่างาของช้างอื่นๆ   ปัจจุบันย้ายมาจัดแสดงที่ พิพิธภัณฑสถานแห่งชาติ ช้างต้น ตั้งแต่วันที่ 17 กันยายน พ.ศ. 2535  มีขนาดสูง 299 ซม. และ สูง 238 ซม. หนา 45.5 ซม. 

## อ้างอิง

## แหล่งข้อมูลอื่น
* ชาติสกุลของช้าง  Surin.net จุดนัดพบคนสุรินทร์ 
* พระราชพิธีรับและสมโภชขึ้นระวางช้างสำคัญ 
* ช้างและช้างเผือก โดย พลเรือตรี อังกุศ ธชาลุภัฏ 
* ช้างไทยในราชสำนัก
*  ตำราคชลักษณ์ ภูมิปัญญาไทย 
* ตำราช้าง นิตยสารสกุลไทย 
* ตำราคชศาสตร์ ที่มาของกรมพระคชบาล 
* พิพิธภัณฑสถานแห่งชาติช้างต้น Changton National  Museum
* สถาบันคชบาลแห่งชาติ 

จ
จ
หมวดหมู่:รัชกาลที่ 3
หมวดหมู่:รัชกาลที่ 4
หมวดหมู่:รัชกาลที่ 5
3
การทดลองพระเยซู

**การทดลองพระเยซู** () ในศาสนาคริสต์ หมายถึง เหตุการณ์ในชีวิตของพระเยซูเมื่อทรงถูกทดลองโดยมารร้ายจากรายละเอียดจาก “พระวรสารสหทรรศน์” พระวรสารนักบุญมัทธิว  พระวรสารนักบุญมาระโก  พระวรสารนักบุญลูกา  ในการแปลต่าง ๆ ในคริสต์ศาสนามักจะใช้คำว่า “ซาตาน” ในการบรรยายถึงศัตรูของพระเยซู แต่ในคัมภีร์ไบเบิลจะใช้คำว่า “diabolos” ในภาษากรีกซึ่งแปลว่า “ผู้กล่าวร้าย” ในพระวรสารนักบุญมัทธิวและ พระวรสารนักบุญลูกาไม่ได้ใช้คำว่า “ซาตาน” แต่พระวรสารนักบุญมาระโก ใช้คำว่า “ซาตาน”

ตามที่กล่าวถึงในพระวรสาร หลังจากพระเยซูทรงรับบัพติศมา ก็ทรงอดพระกระยาหารเป็นเวลา 40 วันในทะเลทราย ระหว่างนี้ปีศาจร้ายก็มาปรากฏตัวต่อพระเยซูและยั่วให้พระองค์แสดงปาฏิหาริย์เพื่อพิสูจน์ว่าเป็นเทพจริง แต่ทุกครั้งที่พยายามพระเยซูก็ทรงปฏิเสธด้วยการอ้างหนังสือเฉลยธรรมบัญญัติจากคัมภีร์ไบเบิล พระวรสารกล่าวต่อไปว่าเมื่อไม่สำเร็จปีศาจก็หายตัวไป เทวดาก็นำอาหารที่บำรุงร่างกายมาถวายพระเยซู

พระวรสารนักบุญมาระโกกล่าวถึงชีวิตตอนนี้เพียงสั้น ๆ แต่พระวรสารนักบุญมัทธิวและพระวรสารนักบุญลูกาบรรยายการทดสอบของมารอย่างละเอียด โดยการบรรยายถึงคำสนทนาระหว่างพระเยซูกับมาร จากวิธีเขียนของพระวรสารนักบุญมัทธิวและลูกาที่ส่วนใหญ่จะเป็นคำอ้างอิงที่เป็นคู่ ๆ แทนที่จะเป็นคำบรรยาย ทำให้นักวิชาการเชื่อกันว่ารายละเอียดเหล่านี้มีรากฐานมาจาก “เอกสารคิว”

## อ้างอิง

* Matthew 4:1-11

## ดูเพิ่ม
* พระเยซู


ทดลองพระเยซู
หมวดหมู่:พระวรสารนักบุญมัทธิว
หมวดหมู่:พระวรสารนักบุญมาระโก
หมวดหมู่:พระวรสารนักบุญลูกา
หมวดหมู่:เหตุการณ์ในพระวรสาร
เซ็นทรัลพลาซา (ฮ่องกง)

**เซ็นทรัลพลาซ่า** () ตั้งอยู่ที่เกาะฮ่องกง มีความสูง 374 เมตร 78 ชั้น เป็นตึกที่สูงอันดับ 3 ในฮ่องกง รองจากตึกอินเตอร์เนชันแนลคอมเมิร์ซเซ็นเตอร์ ตึกทู อินเตอร์เนชัลนัล ไฟแนนซ์ เซ็นเตอร์ และเคยเป็นตึกระฟ้าที่สูงที่สุดในเอเชียในช่วงปี พ.ศ. 2535 ถึง พ.ศ. 2539

## แหล่งข้อมูลอื่น
* www.centralplaza.com.hk เว็บไซต์อย่างเป็นทางการ.

หมวดหมู่:ตึกระฟ้าในฮ่องกง

หมวดหมู่:ก่อตั้งในฮ่องกงในปี พ.ศ. 2535
คำนูณ สิทธิสมาน

**คำนูณ สิทธิสมาน** (เกิด 6 พฤษภาคม พ.ศ. 2498) นักการเมืองและสื่อมวลชนชาวไทย สมาชิกวุฒิสภาไทย ชุดที่ 12 อดีตสมาชิกสภาขับเคลื่อนการปฏิรูปประเทศ จบการศึกษาระดับมัธยมศึกษาจากโรงเรียนสวนกุหลาบวิทยาลัย ปริญญาตรีจากคณะนิติศาสตร์ มหาวิทยาลัยธรรมศาสตร์ โดยในระหว่างที่เรียนมีบทบาทเป็นเลขาธิการศูนย์กลางนิสิตนักศึกษาแห่งประเทศไทย (ศนท.) ในปี พ.ศ. 2518

คำนูณมีส่วนร่วมในเหตุการณ์ 14 ตุลา และเหตุการณ์ 6 ตุลา ได้ทำงานหนังสือพิมพ์แนวการเมืองหลายฉบับในช่วงเวลานี้ เช่น สู่อนาคต, ไทยนิกร, จัตุรัส เป็นต้น เป็นผู้สัมภาษณ์พระเทพกิตติปัญญาคุณ (กิตติวุฑโฒ ภิกขุ) ในหนังสือพิมพ์จัตุรัส *"ฆ่าคอมมิวนิสต์ไม่บาป"* ก่อนเกิดเหตุการณ์ 6 ตุลา ไม่นาน

ในปี พ.ศ. 2533 เข้าทำงานในเครือผู้จัดการมาจนปัจจุบัน โดยปัจจุบันมีตำแหน่งเป็นบรรณาธิการอาวุโสของเครือผู้จัดการ มีผลงานประจำทั้งคอลัมนิสต์ จัดรายการวิทยุ และพิธีกรรายการโทรทัศน์ เช่น เมืองไทยรายสัปดาห์ เป็นต้น

หลังเหตุการณ์รัฐประหารในปี พ.ศ. 2549 คำนูณได้รับแต่งตั้งให้ดำรงตำแหน่งสมาชิกสภานิติบัญญัติแห่งชาติ ในสัดส่วนของสื่อมวลชน ในต้นปี พ.ศ. 2551 คำนูณได้รับแต่งตั้งเป็นสมาชิกวุฒิสภาไทย ชุดที่ 10 จาก การสรรหาสมาชิกวุฒิสภาไทย พ.ศ. 2551จากที่ประชุมของคณะกรรมการสรรหา ซึ่งบทบาทของคำนูณถูกมองว่าอยู่ในกลุ่ม 40 ส.ว.

ในเดือนเมษายน พ.ศ. 2554 คำนูณได้รับเลือกให้กลับมาเป็นสมาชิกวุฒิสภาแบบสรรหาอีกครั้งหนึ่ง พร้อมกับกลุ่ม 40 ส.ว. ส่วนใหญ่และต่อมาได้เป็นสมาชิกวุฒิสภาไทย ชุดที่ 11 

หลังรัฐประหารในประเทศไทย พ.ศ. 2557 เขาได้รับแต่งตั้งเป็นสมาชิกสภาขับเคลื่อนการปฏิรูปประเทศ และกรรมการในคณะกรรมการปฏิรูปประเทศด้านกฎหมาย ในปี พ.ศ. 2562 ได้รับแต่งตั้งเป็นสมาชิกวุฒิสภา

## ครอบครัว
คำนูณ สิทธิสมาน สมรสกับ สรวงมณฑ์ สิทธิสมาน มีบุตรชาย 2 คน

## เครื่องราชอิสริยาภรณ์

## อ้างอิง

หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:นักหนังสือพิมพ์ชาวไทย
หมวดหมู่:บรรณาธิการหนังสือพิมพ์
หมวดหมู่:นักเขียนชาวไทย
หมวดหมู่:คอลัมนิสต์
หมวดหมู่:นักจัดรายการวิทยุ
หมวดหมู่:พันธมิตรประชาชนเพื่อประชาธิปไตย
หมวดหมู่:สมาชิกสภานิติบัญญัติแห่งชาติ
หมวดหมู่:สมาชิกวุฒิสภาไทยแบบสรรหา
หมวดหมู่:สมาชิกวุฒิสภาไทยแบบแต่งตั้ง
หมวดหมู่:สมาชิกสภาปฏิรูปแห่งชาติ
หมวดหมู่:บุคคลที่เกี่ยวข้องกับเหตุการณ์ 14 ตุลา
หมวดหมู่:บุคคลที่เกี่ยวข้องกับเหตุการณ์ 6 ตุลา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:บุคคลจากกรุงเทพมหานคร
เกาะฮ่องกง

**เกาะฮ่องกง** เป็นเกาะที่ตั้งอยู่ทางตอนใต้ของเขตบริหารพิเศษฮ่องกง สาธารณรัฐประชาชนจีน เกาะนี้มีประชากร 1,289,500 คน และมีความหนาแน่นประชากรที่ 

## ประวัติศาสตร์
เกาะฮ่องกงเป็นอาณาบริเวณส่วนแรกที่อังกฤษเข้ามาครอบครอง ก่อนที่จะขยายอาณาบริเวณขึ้นไปตามเกาะต่าง ๆ และบนฝั่งจนกลายเป็นพื้นที่ของเขตบริหารพิเศษอย่างในปัจจุบัน

## ภูมิศาสตร์
เกาะฮ่องกงเป็นเกาะที่ใหญ่เป็นลำดับที่ 2 ถัดจากเกาะลันเตา โดยมีพื้นที่ทั้งหมด 80.4 ตารางกิโลเมตร เกาะฮ่องกงอยู่ห่างจากจีนแผ่นดินใหญ่ไม่มาก โดยมีอ่าววิคตอเรียกั้นอยู่ระหว่างเกาะฮ่องกงกับเกาลูน

## ประชากร
เกาะฮ่องกงเป็นพื้นที่ที่มีความหนาแน่นของประชากรมากกว่าส่วนอื่น ๆ ในเขตบริหารพิเศษ โดยมีความหนาแน่นประมาณ 18,000 คนต่อตารางกิโลเมตร และมีประชากรทั้งหมด 1,270,876 คน คิดเป็นประมาณ 19% ของประชากรทั้งหมด

## เขตการปกครอง
thumb|right|330px|หมายเลข 15 - เขตกลางและตะวันตก<br/>หมายเลข 16 - เขตตะวันออก<br/>หมายเลข 17 - เขตใต้<br/>หมายเลข 18 - เขต Wanchai
เกาะฮ่องกงและเกาะเล็กน้อยข้างเคียงเป็นที่ตั้งของเขตการปกครองของเขตบริหารพิเศษ 4 เขตด้วยกัน
* เขตกลางและตะวันตก
* เขต Wanchai
* เขตตะวันออก
* เขตใต้

## การคมนาคมขนส่ง
เกาะฮ่องกงเชื่อมต่อกับฝั่งเกาลูนด้วยอุโมงค์สำหรับรถยนต์ 2 แห่ง อุโมงค์สำหรับรถไฟฟ้าใต้ดิน (MTR) 2 แห่ง (สาย Tsuen Wan และ Tung Chung) และอุโมงค์สำหรับรถยนต์และรถไฟฟ้าใต้ดินใช้ร่วมกันอีก 1 แห่ง (สาย Tseung Kwan O) เกาะฮ่องกงไม่มีสะพานข้ามไปฝั่งเกาลูน แต่มีสะพานข้ามไปยังเกาะอาเบอร์ดีน ซึ่งเป็นเกาะเล็ก ๆ ตั้งอยู่ทางตะวันตกเฉียงใต้ของเกาะฮ่องกง นอกจากทางบกแล้ว ระหว่างเกาะฮ่องกงและฝั่งเกาลูนยังมีเรือเฟอร์รี่ให้บริการอีกด้วย

เกาะฮ่องกงยังเป็นที่ตั้งของท่าเรือเฟอร์รี่ฮ่องกง-มาเก๊า (Hong Kong-Macau Ferry Pier) ซึ่งให้บริการเรือโดยสารระหว่างเขตบริหารพิเศษฮ่องกงกับเขตบริหารพิเศษมาเก๊าและเมืองต่าง ๆ ในมณฑลกวางตุ้ง สาธารณรัฐประชาชนจีน

การคมนาคมขนส่งภายในเกาะนั้น จะมีรถไฟฟ้าใต้ดิน 1 สายซึ่งให้บริการอยู่ภายในเกาะโดยเฉพาะ (สาย Island) โดยรถไฟฟ้าใต้ดินสายดังกล่าวจะวิ่งเป็นแนวตะวันออก-ตะวันตกอยู่ทางชายฝั่งด้านเหนือของเกาะเท่านั้น รถรางภายในเกาะมีทั้งรถรางธรรมดาและรถรางที่ขึ้นไปยัง The Peak และก็มีรถโดยสารประจำทางให้บริการเหมือนเมืองใหญ่ทั่วไป เกาะฮ่องกงมีระบบบันไดเลื่อนและทางเดินเลื่อนให้บริการแก่คนเดินเท้า เพราะเนื่องจากสภาพภูมิประเทศที่มีเนินเขาสูงอยู่มาก

## สถานที่สำคัญ
* เดอะ เซ็นเตอร์
* ทู อินเตอร์เนชันนัล ไฟแนนซ์ เซ็นเตอร์

## อ้างอิง

## แหล่งข้อมูลอื่น

*Map of Hong Kong in 1844

ฮ่องกง
กเฮ่องกง
แคเธอรินแห่งอะเล็กซานเดรีย

**นักบุญแคเธอรินแห่งอะเล็กซานเดรีย** (ภาษาอังกฤษ: St. Catherine of Alexandria หรือ St. Catherine of the Wheel หรือ The Great Martyr Saint Catherine; ภาษากรีก: ἡ Ἁγία Αἰκατερίνη ἡ Μεγαλομάρτυς) เป็นนักบุญเป็นมรณสักขีในศาสนาคริสต์ ศาสนจักรออร์ทอดอกซ์ถือกันว่านักบุญแคเธอรินเป็นมรณสักขีคนสำคัญ และทางศาสนจักรโรมันคาทอลิกนับนักบุญแคเธอรินเป็นหนึ่งในนักบุญผู้ช่วยศักดิ์สิทธิ์สิบสี่องค์ นักบุญแคเธอรินเป็นนักบุญองค์หนึ่งที่มาปรากฏตัวต่อนักบุญโยนออฟอาร์ค

## ประวัติ
ชีวิตของนักบุญแคเธอรินส่วนใหญ่เป็นตำนานซึ่งมีด้วยกันหลายมุมมอง ตำนานที่เป็นที่รู้จักกันมากกล่าวว่าแคทเธอรินเป็นลูกสาวของคอนสทุส (Constus) ผู้เป็นผู้ว่าการเมืองอะเล็กซานเดรียในประเทศอียิปต์ แคเธอรินประกาศว่าเธอจะยอมแต่งงานกับผู้ที่มีชื่อเสียงมากกว่า ร่ำรวยมากกว่า และมีสติปัญญาสูงกว่าเธอเท่านั้น แม่ของแคเธอรินผู้เป็นคริสต์ศาสนิกชนอย่างลับๆ ส่งแคทเธอรินไปหานักบวชผู้กล่าวว่ามีชายหนุ่มผู้มีคุณสมบัติเกินกว่าทุกอย่างที่แคทเธอรินตั้งความต้องการไว้ เช่นมีความสวยงามเลิศกว่าแสงอาทิตย์ มีสติปัญญาครอบคลุมไปทุกอย่าง และมีความร่ำรวยที่แผ่ขยายไปทั่วโลก

เมื่อแคเธอรินได้เห็นภาพของผู้นี้เธอจึงยอมรับศีลล้างบาปเพื่อมานับถือศาสนาคริสต์และได้รับการส่งตัวไปสวรรค์ในนิมิตเพื่อเป็นการหมั้นหมายทางศรัทธากับพระเยซูโดยมีพระแม่มารีอยู่เคียงข้าง ความเชื่อเรื่องรหัสยสมรส (mystical marriage) กับผู้นำทางศาสนาแบบนี้เป็นตำนานที่รู้จักกันทางตะวันออกของเมดิเตอร์เรเนียนและบริเวณอานาโตเลีย

## การพลีชีพ
ตามตำนานกล่าวว่าแคเธอรินได้เดินทางไปเยี่ยมจักรพรรดิแม็กเซนเชียสของจักรวรรดิโรมันเพื่อไปโน้มน้าวจักรพรรดิให้เห็นว่าการลงโทษผู้นับถือคริสต์ศาสนาเป็นสิ่งที่ผิด  แคเธอรินสามารถชักชวนให้จักรพรรดินีและบรรดานักปราชญ์ผู้ที่ถูกส่งตัวมาโต้เถียงกับเธอให้เปลี่ยนมานับถือคริสต์ศาสนา แต่ทุกคนที่เปลี่ยนศาสนาก็ถูกสังหารหมด เมื่อจักรพรรดิแม็กเซนเชียสไม่สามารถเปลี่ยนใจแคเธอรินได้ พระองค์ก็สั่งให้จับแคเธอรินไปขัง แต่ผู้มาเยี่ยมกลับเปลี่ยนศาสนากันไปตาม ๆ กัน จักรพรรดิจึงสั่งประหารชีวิตแคเธอรินบนกงล้อที่มีดาบเสียบที่ใช้เป็นเครื่องมือทรมาน แต่เมื่อแคเธอรินแตะล้อๆ ก็หัก พระจักรพรรดิจึงทรงสั่งให้ตัดหัวแคทเธอรินแทน

หลังจากที่แคเธอรินถึงแก่มรณกรรมทูตสวรรค์ก็นำร่างของแคเธอรินไปยังภูเขาไซนายซึ่งต่อมาเป็นสถานที่ที่จักรพรรดิจัสติเนียนแห่งจักรวรรดิโรมันตะวันออก สร้างอารามนักบุญแคเธอรินเมื่อคริสต์ศตวรรษที่ 6 อารามนี้ก็ยังเป็นที่ใช้กันอยู่ทุกวันนี้ และเป็นสถานที่ที่มีมีความสำคัญทางศิลปะและสถาปัตยกรรมทางศาสนาคริสต์และเป็นที่สะสมหนังสือวิจิตร ปัจจุบันอารามแห่งนี้อยู่ในการปกครองดูแลของศาสนจักรอีสเทิร์นออร์โธด็อกซ์

สัญลักษณ์ของแคเธอรินคือล้อที่มีปุ่มแหลมรอบซึ่งมาเรียกกันว่าล้อแคทเธอริน วันฉลองนักบุญแคทเธอรินตกวันที่ 25 พฤศจิกายน แต่ศาสนจักรออร์โธดอกซ์รัสเซียฉลองกันวันที่  24 พฤศจิกายน เพราะจักรพรรดินีแคเธอรินมหาราชแห่งรัสเซียไม่ต้องการให้ฉลองวันเดียวกันกับการฉลองวันถวายตัวของพระแม่มารี

## อ้างอิง

## ข้อมูลเพิ่มเติม
* นักบุญ 
* นักบุญผู้ช่วยศักดิ์สิทธิ์สิบสี่องค์

หมวดหมู่:นักบุญ
หมวดหมู่:นักบุญผู้ช่วยศักดิ์สิทธิ์สิบสิ่องค์
หมวดหมู่:นักบุญในคริสต์ศตวรรษที่ 4
หมวดหมู่:มรณสักขีในศาสนาคริสต์
หมวดหมู่:ผู้ถูกประหารชีวิตโดยการตัดศีรษะ